Facebook verloor miljoen gebruikers in SADie sosialenetwerk-webwerf Facebook het oor die afgelope ses maande sowat 1 miljoen gebruikers in Suid-Afrika verloor. Statistiek van ‘n sosialemedia-moniteringsmaatskappy, SocialBakers, het aangedui dat 967 220 gebruikers nie oor die afgelope ses maande by hul Facebook-rekeninge ingeteken het nie, berig The Star. Dit is ‘n afname van 17.7%. Die getalle dui ook aan dat mense tussen 18 en 24 jaar die grootste groep Facebook-gebruikers is. Intussen het ‘n ander studie deur World Wide Worx en Fusewire bevind dat ‘n toenemende aantal mense bo 60 as gebruikers by die webwerf aangesluit het.